Солтанов Мостафа Фазылғәфәр улы

Солтанов Мостафа Фазылғәфәр улы (1906 — 27 апрель 1992) — Бөйөк Ватан һуғышында ҡатнашыусы, гвардия ҡыҙылармеецы. 112-се Башҡорт кавалерия дивизияһының 58-се гвардия кавалерия полкы 45-мм батареяһы тоҫҡаусыһыСУЛТАНОВ Мустафа Фазылгафарович. «Ҡыҙыл Йондоҙ» ордены (1943) кавалеры.

 Биографияһы 
Мостафа Фазылғәфәр улы Солтанов 1906 йылда Башҡортостандың Йылайыр районы Шәмсетдин ауылында тыуа. 1941 йылда Ҡыҙыл Армияға БАССР-ҙың Матрай районы хәрби комитеты тарафынан саҡырыла. Хеҙмәт юлын данлыҡлы 112-се Башҡорт кавалерия дивизияһында үтә: 58-се кавалерия полкының 45-мм батареяһы тоҫҡаусыһы була. Батыр яугир дивизия составында Берлингәсә барып етә, «Ҡыҙыл Йондоҙ» орденына (1943) һәм бер нисә миҙалға лайыҡ була. Мостафа Фазылғәфәр улы йыш ҡына мәктәп уҡыусылары менән осраша, уларға дәһшәтле һуғыш йылдары тураһында һөйләй, айырыуса Дон, Днепр йылғаларындағы ҡаты алыштарҙа бик күп яуҙаштары һәләк булғанын, танкыларға ҡаршы ташланғанда 90 яугирҙан 18 кеше генә тороп ҡалғанын онота алмайАуылымды йәмләй ололар. Днепрҙы аша сыҡҡанда күрһәткән ҡаһарманлығы өсөн «Батырлыҡ өсөн» миҙалы менән бүләкләнәПрезентация на тему: Рәхмәт һиңә, еңеү һалдаты Һабыр ауыл китапханаһы .

1992 йылдың 27 апрелендә вафат була һәм тыуған ауылы зыяратында ерләнә.

 Маҡтаулы исемдәре һәм башҡа бүләктәре 
 «Ҡыҙыл Йондоҙ» ордены (1943)
 «Батырлыҡ өсөн» миҙалы (1947)
 «Берлинды алған өсөн» миҙалы (1945)
 «Варшаваны азат иткән өсөн» миҙалы (1945)
 «1941-1945 йылдарҙағы Бөйөк Ватан һуғышында Германияны еңгән өсөн» миҙалы (1945)
 Юбилей миҙалдары
 Рәхмәт хаттары

 Иҫкәрмәләр 

 Һылтанмалар 
 СУЛТАНОВ Мустафа Фазылгафарович 

Категория:112-се Башҡорт кавалерия дивизияһы яугирҙары
Категория:Йылайыр районы
Категория:Ҡыҙыл Йондоҙ ордены кавалерҙары